इसके बाद न श्रीकांत को पैसे की आवश्यकता हुई न ही उन्होंने एटीएम का इस्तेमाल किया। 05 मार्च 2012 को अचानक गोरखपुर पुलिस उनके घर पहुंची और बताया कि आपके खाते में 15 फरवरी को किसी दूसरे के खाते के 11700 रुपये आ गए हैं। चेक कराने के लिए गोरखपुर पुलिस के साथ श्रीकांत बैंक पहुंचे तो वहां पाया कि दो फरवरी 2012 से लेकर पांच मार्च 2012 के बीच उनके खाते से पूरा पैसा निकाल लिया गया है। यह देखते ही श्रीकांत अवाक रह गए। आननफानन में उन्होंने बैंक मैनेजर को पूरा माजरा बताया और अपना एटीएम देखा तो पाया कि कार्ड पर उनके नाम की जगह कालिंदी सिंह लिखा है।